*Poštovani roditelji,*

Potaknuti događanjima na Banovini odlučili smo se kao škola sudjelovati u hvale vrijednoj akciji „ Djeca djeci… Dragi mali prijatelju…“. Inicijativa je potekla od roditelja iz Vijeća roditelja a rado ju je podržala i ravnateljica škole.

Cilj akcije je prikupiti paketiće koji će razveseliti djecu u potresom pogođenom području.

U paketiće će se pakirati stvari primjerene dobi djeteta.

Prijedlog je da 1. razredi sakupljaju paketiće za 1. razrede, 2. za 2. razrede i tako do 8. razreda.

**Napomena: 5.r su popunjeni!!!**

5. razredi sakupljaju za 4. ili 6. razrede.

Roditelji koji žele sudjelovati sa svojom djecom u ovoj akciji neka pošalju po djetetu u školu nešto od navedenog:

* čokoladicu, bombone, žvakače gume, grickalice,
* malo pakiranje cedevite, sokić,
* karte UNO, puzzle, jumb, društvenu igru,
* slušalice za mobitel,
* mali dezinficijens, maska za lice,
* kozmetika,
* pismo za dijete uz riječi podrške, crtež,

Može se navesti i kontakt telefon/mobitel ako želite ostati u kontaktu s djetetom koje ste darivali

**Napomena: školski pribor NE. (imaju donaciju)**

Djeca nose stvari učitelju/učiteljici koji to pohranjuje kod sebe u razredu.

Paketići će se sakupljati do kraja idućeg tjedna – 05.03. kada se pakiraju od strane mama iz Vijeća roditelja i voze u sabirni centar u Veliku Goricu, a od tamo u školu u Petrinji.

Molimo da roditelji koji žele sudjelovati pošalju i poneki šareni papir za zamatanje i koju kutiju od cipela jer su paketi tih dimenzija.

**HVALA!!!**